Det er min lejlighed.
Kom indenfor.
Det var her, det lækkede i månedsvis,
og det er måske fjerde, femte gang, de malede det over.
På badeværelset
brasede hele loftet totalt sammen.
Alt pudset faldt ned, og træet var væk.
Her er et par mursten i toilettet.
Mens de byggede,
udviklede jeg luftvejssygdomme fra støvet.
Min næse er stadig ikke kommet sig helt.
Vi får et gebyr for alt.
I sidste uge betalte vi 400 dollars mere
i tilfældige gebyrer.
Jeg blev indkaldt til et retsmøde. Jeg var meget forvirret.
Jeg anede ikke,
hvem JK2 Westminster var, og hvorfor de sagsøgte mig.
Men nu ved jeg, hvad "JK" i JK2 Westminster står for.
Hvad står JK for?
Jared Kushner.
EN ORIGINAL DOKUMENTARSERIE FRA NETFLIX
Jared Kushner er verdens mægtigste svigersøn.
Hvis der er en mur, skal jeg finde en måde at komme over
eller rundt om eller igennem den.
Alle siger, han er den stabile hånd.
Vi er villige til at gøre det ekstra arbejde.
Hvis der er en måde at gøre det på, finder vi den.
Jared er et skjult geni, som ingen forstår.
Når folk spørger, hvad jeg arbejder med, siger jeg medier,
ejendomshandel og teknologi,
men egentlig løser jeg problemer.
Kushner har fået til opgave at gennemføre strafferetsreform,
at håndtere opioidkrisen, diplomati i Mellemøsten
og cybersikkerhed.
Præsidenten stoler på mig. Hver opgave, jeg har fået,
har jeg gjort roligt og effektivt.
Jeg har leveret resultater.
Harvard-uddannet, udgiver af New York Observer
og så rig, at han engang prøvede at købe Los Angeles Dodgers.
Vi vil gøre ting, der vil påvirke
mange menneskers liv og hjælpe deres familier og samfund.
Vidunderligt. Mange tak.
New York City er et billion-dollars ejendomsmarked,
og når der er mange penge at tjene,
hvis der ikke er et håndhævelsessystem, der holder det rette opsyn,
vil der svindles en del.
Vi startede Boligrettighedsinitiativet for tre år siden.
Nogle af de lejere, vi arbejder med,
inviterer mig til frokost eller middag,
familier, der bliver bedraget,
familier, der bliver snydt.
Og der er bestemt øjeblikke, hvor jeg føler,
at jeg ikke kun adopterer en eller to, men snesevis af familier
over hele byen.
Vi har foretaget masser af efterforskninger,
der indtil videre har ført til 55 gruppesøgsmål
mod nogle af byens største udlejere.
Tre af dem var imod Kushner Companies.
Det er tydeligt, at Kushner Companies
gjorde lejernes liv til et helvede.
Nonprofit-gruppen Boligrettighedsinitiativet
og byrådsmedlem Ritchie Torres
siger, Jared Kushners ejendomsselskab
indgav mere end 80 falske arbejdstilladelsesansøgninger,
hvilket er ulovligt.
Mit forhold til byrådsmedlem Torres
startede reelt set, da han blev formand
for opsyns- og efterforskningsudvalget
i byrådet.
Det, vi kalder "Kushner-smuthullet," det at forfalske byggetilladelser
ustraffet på grund af ineffektiv håndhævelse fra byens side,
er blevet et systemisk problem i vores by.
Da jeg mødte Aaron Carr, indså jeg med det samme,
at han var den mest effektive boligorganisator, jeg har mødt.
Man kan faktisk sige, at Aaron har været mere effektiv
til at holde ejendomsbranchen ansvarlig
end bygningsafdelingen, der har mere end 1000 ansatte.
Kushner Companies ejer mere end 40 bygninger i New York City
og for at vide, at de bør være øverst på ens målgruppelisten,
skal man bare google dem.
DEN ÆGTE BOLIGHAJ
Byggeri døgnet rundt, skadedyrsangreb,
potentiel asbesteksponering,
sort skimmelsvamp, sammenstyrtede bygninger.
Det er ikke et typisk firma.
Det er et førsteklasses rovdyr.
Kushner Companies startede som familievirksomhed i New Jersey,
og Charles Kushner er Kushner Companies' patriark.
Han byggede det fra et lille familiebyggerifirma
til et stort, regionalt ejendomsandelsfirma.
Charlies forældre overlevede holocaust
og med en gruppe af andre overlevende fra holocaust
startede han byggefirmaer.
De blev kendt som holocaustbyggerne.
Jared Kushner voksede op under ejendommelige omstændigheder.
Hans far var meget succesrig.
Men hvis man besøger Fawn Drive og ser hans barndomshjem,
er det et helt normalt hjem.
Jeg beskriver mit forhold til Kushner-familien som en familieven.
De har været utroligt loyale og støttende,
og jeg har forsøgt at gøre det samme for dem.
I midten af 90'erne
havde Charlie Kushner mere end 22.000 lejligheder.
De var et af de mest fremtrædende ejendomsselskaber
i landet, og han var en milliard dollars værd.
Jeg vil byde alle mine gæster, som er her i dag, velkommen.
Jeg er stolt af at være amerikaner
og føler mig heldig at have muligheden
for at støtte så store ledere,
så store mænd med karakter, samvittighed og moral.
Charlies indflydelse i politik steg voldsomt på samme tid.
De gav over en million dollars til demokratiske kandidater
i midten af 90'erne og frem.
De fik Clinton-parret til at smutte forbi og spise middag med dem.
De fik Benjamin Netanyahu til at komme og bo i deres hus
og sove i Jared Kushners barndomsværelse, og for ham...
...var det normalt.
Først vil jeg gerne takke
Charles og Seryl Kushner.
Det var virkelig ægte demokrater,
men det passede dem også i New Jersey,
som på det tidspunkt var en demokratisk stat.
Ejendomsbranchen for næsten enhver stats- eller lokal politiker
er tilbøjelig til at være en af de største bidragydere.
Det handler om, hvem der har magt,
og hvem der kan hjælpe med det, jeg vil have gjort.
Under Jim McGreevey-styret
var Charlie Kushner den stærkeste bidragyder.
Folk sagde, Charlie fik guvernøren valgt.
Hans allierede blev fik nøgleposter i administrationen.
Charlie kom også i bestyrelsen for havnemyndigheden,
hvilket er en god stilling for en udvikler,
fordi det giver en indflydelse på flere millioner dollars kontrakter
og giver en beslutningskraft om,
hvor pendlerruter og motorveje skal gå hen.
Den slags ting, som ejendomsimperier stiger og falder på.
Charlie blev udnævnt af McGreevey til chef for havnemyndigheden,
da skandalen slap ud, og så faldt det hele sammen.
For folk, der ikke kender historien bag,
hvorfor Charlie Kushner kom i fængsel, når jeg fortæller den, siger folk:
"Det er da løgn!"
Sex, løgne og videobånd.
Det beskriver sagen mod
pamper og demokratisk fundraiser, Charles Kushner
i retten i Newark, hvor han står overfor adskillige statsanklager
angående beskyldninger om, at han har manipuleret med regeringsvidner.
Der er gammelt nag i Kushner-familien,
længe før alt eksploderede.
Charlie og sin bror kom ikke godt ud af det med hinanden,
ej heller Charlie og sin svoger
eller Charlie og sin søster.
En del var måden, de ledede forretningen på,
men Charlie styrede det hele.
I 2002 blev Kushner efterforsket
for uærlig kampagnefinansiering.
Der er en hel masse beskyldninger mod Charlie Kushner,
der nok fascinerede Chris Christie,
som dengang var advokat.
Atter tak, Charles, for alt, hvad du har gjort
for det demokratiske parti.
Det viste sig, at Charlie overskred den lovlige beløbsgrænse,
som et individ må give en kandidat
og gav nogle donationer i andres navne,
og et af de navne var hans søster.
Charlie troede på, at hans søster og svoger
ville samarbejde med Chris Christie og hans efterforskning.
Han ville gøre noget for at stoppe dem.
Og derfor hyrede han denne mand,
som skulle hyre en prostitueret
til at nærme sig hans svoger og komme med et frækt tilbud.
Mr. Kushner tog del i en sammensværgelse
om at hyre prostituerede for at lokke vidner
til at have sex med de prostituerede
og at få det optaget på video.
Den person, Charlie Kushner havde hyret, gemte et kamera i et vækkeur på værelset
og opfangede noget personligt skadeligt
og sårende mod et hvert ægteskab eller familie.
Så sendte de båndet til Charlies søster
med denne betydning:
"Det her er noget ødelæggende, jeg optog,
og hvis du samarbejder i efterforskningen,
helmer jeg ikke, før jeg ødelægger din familie,"
selvom det også er hans familie.
Mangemillionæren Charles Kushner forholdt sig rolig,
da hans verden brændte,
mens han gik imod sin skæbne i et hav af kameraer.
Uanset hvor rig eller magtfuld du er...
Vil Chris Christie vælte dig.
På en måned fik han en tilståelsesaftale af den magtfulde politiske spiller.
Kushner skrev til dommeren,
der intet moralsk forsvar var for hans handlinger, og at han fortryder det.
Så tænker man anderledes om sin forælder, ikke?
Det er ikke noget, man vil lære om sin far.
Men det med Kushner, og det er det samme med Trump,
er, at familie ikke kun er familie.
Familie er forretning. Og din far er chef.
Som 25-årig blev han
leder af dette gigantiske, usammenhængende, komplekse firma,
og Jared trådte ind i den rolle
og håndterede den med utrolige evner.
Jared besøgte sin far i fængsel hver weekend.
Han er utrolig loyal over for Charlie.
Uanset hvad Charlie gjorde, stod han ved hans side,
men han havde også brug for Charlies vejledning.
Nye kilder fortæller, at Kushner er berettiget
til kun at udstå halvdelen af sin 24 måneders straf,
efter at han fortalte fængselsbetjente, han havde et alkoholproblem
og ville afslutte et 12-trins afvænningsprogram,
der giver ret til tidlig løsladelse.
Dømt New Jersey-ejendomsmagnat, Charles Kushner,
er nu løsladt fra et udslusningshjem.
Har det, der skete med ham, ændret dit perspektiv?
Min far er en utrolig mand. Vi er meget tæt knyttede.
Han har altid været en god mentor og ven, og jeg tror,
at alt, vi har oplevet
fra situationen, var noget, som vi alle besluttede skulle være en oplevelse,
vi gik igennem og kunne bruges til at gøre os bedre, og, du ved...
Skal vi klippe der? Er det okay?
- Hvis vi stopper der? - Vi skal alligevel skifte bånd.
Pressen omkring Kushner-familien var så slem,
at Jared forstod magten
i at kunne styre budskabet.
At have kontrol over de historier, der skrives om en,
og dem, der skrives om ens konkurrenter
eller ens venner, var noget at besidde
i Manhattan-verdenen, som han ville være involveret i.
Jeg har ingen erfaring med aviser.
Jeg har forretningserfaring, om det er i fast ejendom,
men det var en fantastisk mulighed at købe en New York-avis.
I The Observers tidlige år
var Graydon Carter chefredaktør,
og han blev den verdensberømte redaktør af Vanity Fair.
Så kom den store Peter Kaplan ind og gjorde The Observer til det,
den blev i populær fantasi.
Blandt Peter Kaplans fund var Candace Bushnell
og en kolonne, de udtænkte sammen, Sex and the City.
Hvad har vi rodet os ud i?
Det var aldrig en avis i stort oplag,
men den var charmerende og insider-agtig
og nedskrev de mest magtfulde og sofistikeredes liv
og velhavende newyorkeres,
som er blandt de mest magtfulde og velhavende i verden.
Jeg har læst New York Observer,
siden jeg kom til New York for 20 år siden.
Jeg er fra Texas.
Jeg vidste ikke meget om New York City,
og det var min portal ind
til min fantasis New York.
Så jeg var meget glad for den og var begejstret, da han ringede.
Da jeg var 25 år og købte en avis
uden erfaring med pressen,
kom jeg ind i en gruppe,
der var meget indgroet i deres måde at lave forretninger på.
Og jeg bemærkede, at industrien ændrede sig hurtigt,
så det var vigtigt for mig at fremme forandring
og forny os, så jeg pressede på.
Først var han ret begejstret
for tanken om, at han skulle redde journalistik.
Og jeg var glad for at være involveret med en, der ville redde journalistik.
Men så blev det bare så tydeligt,
at det ikke går, hvis man blæser på, hvad der kommer på gaden.
Hvis man er ligeglad med indholdet. Det var vel hans blinde vinkel.
Så længe man ser på aviser som
en marketingtjeneste for de mærker, man vil have ud til folket,
vil man ende med at se, at aviser med tiden
vil fortsætte med at være et godt middel til at nå forbrugerne.
Det blev tydeligt, at han var ligeglad med idéer.
Han var ligeglad med problematikker og debatter.
Det, han ikke var ligeglad med, var,
hvad The Observer kunne gøre for ham.
Rige køber medier,
så de har en platform for deres synspunkter,
og det er der ikke noget galt med,
så længe man overholder de velkendte standarder for udgivelse,
og Jared klarede det bedre end nogen udgiver, jeg har arbejdet for.
Jeg arbejdede for The New York Observer i 20 år med at tegne forsider.
Jeg mødte ikke Jared,
før The New York Observer fejrede jubilæum
på Four Seasons Restaurant.
Der var et hav af unge, hvide ejendomsudviklere, går jeg ud fra,
og nogle af de ansatte fra New York Observer,
et par stykker.
Så jeg gik hen til Jared, som stod alene
og nippede champagne og så på folkemængden ligesom Gatsby.
Jeg sagde til ham: "Hej, jeg er Drew Friedman."
Han så på mig, gav mig hånden og sagde: "Hej, Drew.
Jeg vil gerne tale med dig, men der er mange
langt vigtigere folk, som jeg kan tale med nu."
Han sagde det med et smil.
Han prøvede vist ikke at fornærme mig.
Han var bare helt ærlig med, at han ikke ville tale med mig.
Sådan er Jared.
Der var hovedavisen, der hed New York Observer,
og der var en slags søsteravis, der hed Commercial Observer,
som var et handelstidsskrift,
der kun dækkede ejendomshandel.
Ejendomshandel og aviser i en og samme.
Hvorfor nu?
Det er et godt tidspunkt at nytænke.
Jeg er først og fremmest i ejendomshandel og ejer så også en avis
og nogle andre hjemmesider og online mediefirmaer,
og i sidste ende er de forskellige nicher...
Hvert år producerer de Commercial Observer's Power 100.
Det var en magtliste over verdens vigtigste personer,
og det var en af de få ting, Jared var besat af.
Måske var det den eneste grund til, han ejede The Observer,
fordi det var en åbenlys måde
at belønne og stryge folk, han holdt af, med hårene
og de var også interesserede i det.
Ejendomsudviklere kan lide at læse den slags.
De kan lide at læse deres navn i pressen,
men jeg tror ikke, nogen særligt troværdige
bekymrer sig om,
hvor de er på Commercial Observers
udgivelsesliste.
Jeg lærte Charlie Kushner at kende midt i 90'erne.
Han var god at handle med,
og i årenes løb er det bare vokset.
Jeg stoler på hans råd, og han har været en god ven.
De er en familievirksomhed, iværksættere og risikovillige.
Og er man villig til at sætte meget på spil
i ejendomsbranchen, får man store belønninger.
6665th Avenue er en kontorbygning på 130.000 kvadratmeter,
der ligger langs 5th Avenue,
en af de største butikskorridorer i New York.
Den har 41 etager, men den er ældre.
Den har en slags 1950'erne,
Mad Men-æra-chik over sig.
Mange i New Yorks ejendomshandel tænkte,
dens tid var forbi, og den skulle moderniseres,
men Kushner-familien ville købe en stor ejendom som flagskib,
og det var et stort navn på en stor adresse,
og de kunne gøre indtryk på New York.
Det var Jared, der ville have Kushner Companies
til Manhattan på en måde
ligesom Donald Trump, der ville have sin fars ejendomshandel
fra den ydre bydel til Manhattan.
I slutningen af 2006 og tidligt 2007
tror alle, at haussemarkedet vil vare evigt.
Værdien af New York-ejendomme vil kun stige.
Det er svært for dem at finde en bygning af den grund.
Ingen vil sælge, så hvis de vil købe sig ind på et marked,
hvor alle er glade for at blive,
skal de presse deres pris højt op.
En skyskraber midt i byen er solgt for en rekordpris.
Tishman Speyer solgte ejendommen for 1,8 milliarder dollars
til New Jersey-baserede Kushner Companies.
Det er den højeste pris for en kontorbygning i Amerika.
De flyttede deres kontorer derhen,
så det markerer på en meget seriøs og ren måde
overgangen fra der, hvor de kom fra, til hvor de skal hen.
Men de købte på det værste tidspunkt, for det var lige før krakket.
Aktieindekset styrtede mere end 500 point.
De aktiehandlende ser forbløffede til. Det er forståeligt.
Den slags omskiftelighed har vi ikke set i vores tid.
Haussemarkedet, der gik fra 2002 til 2007
er blevet slettet.
Efter finanskrakket blev 666 til en tidsbombe.
Priserne på ejendomshandel er faldet med 40 procent mange steder.
Ledighedsrater er steget.
Kushner Companies solgte for 1,8-2 milliarder dollars af lejligheder,
faktisk Charlies imperium,
for at købe 6665th Avenue.
og da finanskrisen ramte,
lagde det meget hurtigt en del pres på dem.
Alt var på spil, og 666 truede med at veje firmaet ned.
Kushner Companies er en gambler,
maskeret som udlejer.
De er ligeglade med lejerne.
De er kun interesseret i bundlinjen.
New York City er midt i en krise om boliger til en overkommelig pris.
Over halvdelen af alle lejere betaler
over 30% af deres indkomst i husleje.
Den eneste sikkerhedsforanstaltning mellem de fleste newyorkere
og udsmidning og jammer er vores system for huslejeregulering.
Huslejeregulering har to beskyttelser:
For det første beskytter det dig mod for høj huslejestigning,
og for det andet garanterer det en fornyelse af din lejekontrakt,
så din udlejer ikke bare kan smide dig ud.
Kushner Companies køber ofte
huslejestabiliserede bygninger
og gør så lejernes liv til et helvede.
Byggerichikane er en bevidst teknik,
udlejere bruger
til systematisk at chikanere lejere ud af deres lejligheder
ved at bruge ulovlig, destruktiv og farlig konstruktion.
Så ideen er: "Jeg kan ikke smide dig ud lovligt,
så jeg gør dine omgivelser så ubehagelige og så forstyrrende, at du vil flytte?"
Er det idéen?
Nemlig. Det er en form for fysisk og psykisk tortur.
Alle gik ud på gangen
og spurgte: "Hvad foregår der? Hvorfor sker det her?
Mænd gik op og ned ad trapperne
midt om natten og borede løs.
Og de holdt bare ikke op.
De blev ved døgnet rundt.
Og den eneste grund var, selve formålet
var at få alle ud.
Kushner vil derpå renovere lejlighederne
og fjerne dem fra lejestabiliseringslisten.
Den potentielle huslejeforhøjelse kan blive enorm på et eftertragtet marked.
Hvis en lejer betaler 900 dollars om måneden,
de forlader lejligheden, og udlejer renoverer den,
så kan de faktisk sætte huslejen helt op til 4000-5000 dollars om måneden.
Jeg er en af de eneste tilbageværende
lejestabiliserede personer i bygningen.
Måske tre måneder inde i byggeriarbejdet
kom et par mænd i jakkesæt ind
og tilbød mig en billig pris,
og jeg vidste det ikke engang.
Det var mange penge for mig,
men da jeg talte med en anden om det, sagde han: "Det er ingenting."
Det, de tilbød mig for at flytte ud.
Og...
Jeg havde intet andet sted at tage hen.
Det er mit hjem her. Jeg kender alle på vejen,
og jeg vil ikke flytte.
hvis jeg flyttede, kunne jeg ikke komme tilbage.
- Hvor længe har du boet her? - I 23 år. Ja.
Jeg ville dokumentere det
for at sikre, at alle ved det, så jeg tog et billede
måske tre gange om ugen
af hullet, og det var et vandfald.
Det dryppede bare konstant.
Godt. Tak, venner.
Ivankas Instagram er faktisk stadig åben for offentligheden,
så man kan kommentere på, hvad man vil.
Og hun lagde et billede op af hende og Jared ved et vandfald,
og der stod "jagter vandfald."
Og jeg skrev: "Der er stadig et i min lejlighed, Ivanka.
Kom forbi, når du vil jagte mit vandfald.
Vi har fået at vide af boligafdelingen et par gange, at det bare er forretninger.
Det er sådan, de har det med det. Det er forretninger.
Jared Kushners virksomhed står over for en retssag.
De skubber lejere ud
af en lejestabiliseret bygning ved at skabe ubeboelige forhold.
Mange beboere flyttede ud,
hvorpå lejlighederne blev ombygget til luksuslejligheder.
De klagede over uudholdelig byggestøj og giftigt støv.
På 184 Kent Avenue
organiserede vi en retssag,
og i den bygning fandt vi ud af,
at Kushner Companies udsatte lejere for bly,
lungekræftfremkaldende stoffer og krystallinsk silica.
Mange familier flyttede,
fordi de ikke ville have, deres børn fik blyforgiftning.
Det er bygningschikane, når det er værst.
Mere end 250 lejestabiliserede lejligheder
blev enten forladt eller solgt.
Salget har samlet set været på over 150 millioner dollars indtil videre.
Firmaet blev drevet på det tidspunkt
af præsident Donald Trumps svigersøn, Jared Kushner.
Kushner-familien nægter at være involveret i disse intriger
ved at gemme sig bag skuffeselskaber, anpartsselskaber.
Men vi har revideret lån
med Jared Kushners underskrift over det hele.
Så der er ingen tvivl om, at de er skyldige her.
På steder som New York, hvor huslejen altid stiger,
går spillet ud på, at man skal af med de lejere, man har,
få nye lejere ind og opkræve mere.
Her i Baltimore, som er et mere trykket marked,
prøver man ikke at drive lejeren ud.
Man vil beholde lejeren, for man har måske ikke en anden, der vil ind.
Man vil presse så mange penge ud af den lejer som muligt.
Det, der først fik min opmærksomhed, var en henvisning, jeg så i nogle artikler
til, at Kushner ejer lejligheder i Baltimore.
Af nysgerrighed tjekkede jeg navnet på hans ejendomsselskab
i statsdomstolens database,
og det var, som om computeren sprang i luften.
Der kom så mange resultater,
og der var den ene sag efter den anden
om Jared Kushners firma,
der gik efter lejere i de boligkomplekser.
Jeg havde boet i Baltimore i otte, ni år,
før jeg opdagede de boligkomplekser.
De er alle i udkanten af byen, langs hovedvejene,
og de er enorme med hundredvis af enheder hver.
Da jeg kom til komplekserne, brugte jeg flere uger
på at gå fra den ene til den anden
for at forstå, hvordan livet var her.
Komplekserne har rigtig idylliske navne.
En hedder "Hviskende skove."
En anden hedder "Flodudsigtslejligheder," "Bugtlandsbyen."
De lyder ret dejlige.
Det er de ikke.
Så hernede,
som du kan se, vokser der stadig skimmelsvamp
fra der, hvor den gamle vandtank lækkede,
og de havde taget køkkenbordpladerne af.
De satte dem aldrig på igen.
Bogstaveligt talt.
Bordpladen ligger der bare.
Vedligeholdelsen var så ringe, at det ser ud til at være med vilje.
Forretningen kan fungere,
hvis man bruger så lidt som muligt på vedligeholdelsen.
Og er man få dage bagude med huslejen,
får man straks gebyrer.
Hvis huslejen er på 800 dollars,
og man er få dage bagud en måned, og de sender en rykker på 50 dollars,
og måske oven i det et 50 dollars- "retsgebyr."
Så betaler man huslejen på 800 dollars næste måned,
men de tager 50 dollars fra som afdrag på gebyret fra måneden før.
Tag 50 mere
og læg det oven i den såkaldte retsafgift.
Så går der kun 700 dollars til huslejen den måned.
Så kan de atter hævde, man var bagude med huslejen,
give én endnu en rykker og et retsgebyr,
og så ruller lavinen.
Man kan ikke indhente det. Man vil konstant få gebyrer.
Det kaldes "kurtagerytteri" i industrien.
Mens det sker, har lejere ingen anelse om, hvad der gøres mod dem.
De er forvirrede og ender med at betale mere end den egentlige leje.
Hver anden måned betaler vi ekstra.
De småpenge, vi kunne have sparet sammen...
Går til et gebyr.
Direkte til dem, og vi har bare
ikke pengene, for vi lever fra hånden til munden.
En af de ting, der stak ud, da jeg kom til komplekset,
er, at mange af dørene har de her gule eller lyserøde
sedler klistret på.
Det var meddelelser om forsinket husleje. Og de er på hver tredje, fjerde dør.
Det er for at udskamme folk. Det var et slags kryds på døren.
De klaskede dem bare op.
Så alle kunne se,
den eller den mor var forsinket med huslejen igen.
Målet er ikke at smide folk ud.
De vil presse så mange penge ud af dem, de kan gennem truslen om udsættelse.
Den her siger:
"Som du ved, går vi efter udsættelse i henseende til ovennævnte,"
og det udestående her
er på 372 dollars.
Og det var mange af rykkergebyrerne, der bare
kom fra, Gud ved hvor.
Og I er Trump-tilhængere, ikke?
- Jo. - Det er jeg.
Hvorfor stemte I på Trump?
Han tager sig af forretninger.
Komplekserne er mangfoldige.
Der er en del afroamerikansk arbejderklasse,
nogle latinamerikanere, men også hvid arbejderklasse,
og mange af dem var Trump-vælgere uden at indse, at deres udlejer,
den person, de havde problemer med,
var hans svigersøn, Jared Kushner.
Jared og Ivanka mødtes gennem en forretningsforbindelse,
en ejendomshandelsforbindelse,
og det var en, der sagde: "I to burde mødes.
I vil kunne lide hinanden og kan slå handler af."
I arbejder sørme begge to om søndagen.
Ja. Vi arbejder to gader fra hinanden om søndagen,
så jeg kan kigge ud af vinduet
og se ind i hans vindue.
Det er romantisk.
- Ja, det ser jeg nu. - Vi...
...ejer begge to bygningerne,
vi arbejder i på 5th Avenue.
De kommer fra meget rige, offentlige familier.
De er begge yndlingsbarnet i de familier,
og det, at de kom sammen, var som
to guder valgt fra hver individuel familie blev bragt sammen,
og de skulle være
det ultimative magtpar i New York-ejendomshandel.
Jeg var nok den første
på Jareds side, der mødte hende,
for det var kontroversielt, at de havde forskellige religioner,
og Jared fornemmede nok, jeg ville kunne lide hende
og ville sige gode ting om hende
til resten af familien, og det gjorde jeg.
Som en, der kender dem begge og kender dem godt som et par,
beskrev for mig, bruger de det jødiske ord bashert,
som betyder, de er skabt for hinanden, og det tror jeg på.
Se her, læs alt om det.
Bryllupsklokker ringer i weekenden for Ivanka Trump.
Iværksætter og datter til Donald Trump
giftede sig med Jared Kushner på sin fars golfbane
i Bedminster, New Jersey.
Der var mange politikere og berømtheder blandt de 500 deltagere.
Bruden havde en Vera Wang-kjole på,
inspireret af Grace Kelly.
Tak, Jared,
og tak, Ivanka,
for at gifte dig med Jared og give en anden en chance
for at vinde Bachelor i år.
Jared Kushner blev et kendt navn,
og når man bliver et kendt navn,
bliver man inviteret til fester og forskellige medielister
og man bliver rangordnet i lister,
som folk læser,
og så blev han det, han gerne ville være
og kom blandt dem, han ville omgås.
Og 666 var i det mindste offentligt
Jareds og Kushner Companies' trofæ,
indtil det næsten blev deres ruin.
De måtte finde finansiering. De tabte penge,
og imens Jared klatrede op ad rangstigen og viste sig offentligt,
er de desperate bag scenen,
prøver at få andre investorer ind,
som ikke er villige til at gå ind uden at tage en stor andel.
Og det var den trykkoger, Kushner Companies var under,
da præsident Trump stillede op til valg i 2016.
Vi har brug for en, der kan tage varemærket
USA og gøre det stort igen.
Det er ikke stort igen.
Jeg planlagde ikke at gå ind i politik.
Men han kan vist bedre lide politik end ejendomshandel.
Jeg glæder mig, og han er god til politik, så...
Han havde ikke det traditionelle følge, der kom med en politiker.
Så jeg blev hele tiden bedt om at gøre mere i kampagnen.
Kom herop, Jared.
Rejs dig, Jared. Hils på publikum.
Jared har været fantastisk, og det har været godt.
Jeg kom ud at rejse med min svigerfar
og virkelig se landet og se, hvad han kæmpede for...
Hvad så du?
Jeg så mange, der følte, at de ikke havde en stemme,
og som følte, at folk i Washington
havde efterladt dem og repræsenterede ikke deres interesser.
Den seneste efterforskning
blev forårsaget ved et tip fra en insider.
Og da vi foretog en omfattende analyse
for at afgøre, om det, vi fik at vide, var sandt,
viste det sig at være langt værre, end vi troede.
Kushner Companies sætter kapitalisme på spidsen.
Jeg besluttede at blive whistleblower,
fordi jeg føler mig skyldig over at tage del i det.
Og I kan se, hvis I ser på Kushner-porteføljen,
at mange gange tog de den nemme udvej
i stedet for den sikre.
Han nævnte for mig, at Kushner Companies
i en række bygninger ikke har nogen bygningsattest.
Se det som et kørekort for udlejere,
og ligesom du og jeg skulle bestå en køreprøve,
skal en udlejer som Kushner Companies
bestå en række bygningsinspektioner, ikke?
For at få en bygningsattest.
Jeg kan ikke forestille mig et vigtigere dokument end dette.
Og vi bør undersøge alle hans ejendomme
og lede efter mønstre.
Mine problemer med Kushner Companies begyndte i 2013.
Byggeri var begyndt i lejlighederne over mig.
Jeg kommer hjem en dag og hører en underlig lyd.
Jeg går mod køkkenet,
og pludselig bryder helvede løs.
Vand fosser
ind i køkkenet fra loftet
som fra en brandhane.
Køkkenet var ødelagt.
Det var et fuldstændigt kaos.
To uger senere kommer jeg ind,
og hele mit soveværelsesloft
er styrtet sammen på min seng.
Hvis jeg havde været hjemme,
kunne jeg være kommet til skade eller det, der er værre,
for store stykker mursten
og en type cement, der er meget tung,
kom ned fra loftet.
Lejere som Uta er i fare.
Vores analyse viste,
at Kushner Companies har udført ulovligt elektrikerarbejde
og ulovligt gasarbejde i hendes bygning.
Og grunden til,
at en bygningsattest er så vigtig,
er, at den er der for at sikre,
at bygninger med beboelse
er sikre at bo i.
Vi ved, hvor vigtigt det er.
Halvanden blok længere henne i 2015
var der en bygning, der eksploderede, ikke?
- Det var en gaseksplosion. - Ja.
Og det var i den tid,
hvor der var byggeri i bygningen,
og det var i alles tanker. Nat og dag.
En uhyggelig opdagelse på stedet for den forfærdelige eksplosion og brand.
To lig blev fundet under vraget af bygningen,
der styrtede sammen i infernoet.
Efterforskere går nu efter rapporter fra lejere,
der siger, at i timerne inden eksplosionen
fik de at vide, at hvis de lugtede gas, skulle de ikke ringe 911 eller til Con Ed,
men lade udlejeren det vide.
Og en af de bygherrer, der udførte gasarbejdet
i den bygning, der var ejet af en anden udlejer,
har arbejdet for Kushner Companies før.
Det er direkte skræmmende.
Hvis man tjekker flere af bygningerne i porteføljens baggrund,
ser man, de er blevet indstævnet for overtrædelser,
især for brandsikkerhed.
De hakker lejligheder i stykker
og renoverer dem til mindre lejligheder
og er ligeglade med brandsikring,
og det fører til deres manglende evne til at lovliggøre deres bygningsattest.
Al ledelse, fra ejendomsforvaltere
til Charles Kushner, ved, der foregår ulovlige ting,
og de er mere optaget af eksponeringen end sikkerheden.
Det er dokumenter, der viser alle overtrædelserne
og bøderne, som Kushner Companies har fået i tidens løb.
Vi forsøger at skabe et adfærdsmønster,
så vi kan forstå, hvorfor Kushner Companies
ikke har skaffet de bygningsattester.
Ulovligt byggeri uden tilladelse.
De farligste overtrædelser, vi fandt, er brandsikringsovertrædelser.
Angående en af deres bygninger blev de indkaldt til et straffesagsmøde.
for at ignorere en brandkommissærs ordre om at gøre bygningen beboelig.
Det afgørende for mig var brandsikkerhed.
Det skal ikke være et skønsmæssigt problem.
Det skal ikke være subjektivt. Forskrifterne er klare.
Min største frygt var at vågne og finde ud af,
at en studerende faldt i søvn med en cigaret
og ved et uheld startede en brand, der dræbte ham og hans bofæller
eller halvdelen af bygningen, og de kunne ikke komme ud,
fordi ingen sørgede for, bygningens brandsikkerhed var i orden.
170, elektrisk.
Det var en 16.000-dollars overtrædelse.
Regeringen håndhæver ikke proaktivt lovgivningen.
Når de håndhæver den og finder en udlejer,
undlader de ofte at inddrive bøderne.
Så når udlejere som Kushner Companies begår disse overtrædelser,
er der ingen præventiv foranstaltning.
Kushnerfonden havde ydet et stort bidrag
til guvernør Cuomo.
Der var også en artikel, der viste,
at Jared Kushner og borgmester de Blasio
sendte familiære e-mails til hinanden.
Og jeg tror, det forklarer, hvorfor
vores organisation, der har sådan et småt budget
i forhold til vores håndhævelsesorgan,
har måttet tage føringen i det.
- Hej, Aaron. Går det godt? - Hej.
- Hvordan går det? - Godt. Tak.
Jeg blev født til fattigdom.
Jeg blev opdraget af en enlig mor, der skulle opfostre tre børn
med kun lidt mere end mindstelønnen.
Det eneste sikre, jeg havde i min barndom,
var et stabilt og prisbilligt hjem.
Og da jeg blev valgt som embedsmand
som 25-årig i 2014,
gik jeg til det med en mission om, at vi skal bevare billige boliger
som sikkerhedsnet for alle newyorkere.
Ser man på overtrædelsesdataet, indser man, hvad motivet er.
De vil ikke legalisere deres bygninger,
for det ville koste en formue, og de mister penge i det lange løb.
Det er sjældent, at en ejer får en stævning
for at ignorere en ordre fra brandkommissæren.
Ja.
Den måde, man styrer sit firma på, siger alt om den person, man er,
især når man er ansvarlig
for lejeres liv,
der ikke ønsker mere end en chance for et bedre liv.
Mange af de lejere, de gik efter,
var folk, der ikke engang boede i komplekserne længere.
De kiggede i filerne
fra før de ejede komplekserne og ledte efter folk,
de muligvis kunne anlægge sag mod.
Der var folk, som var kommet videre og boede
i helt andre dele af byen eller i andre byer,
der pludselig fik et brev fra et selskab, de aldrig havde hørt om.
Folk anede ikke hvorfor.
De vidste ikke, at Jared Kushner havde købt det kompleks,
de engang boede i, og nu kom efter dem
for så mange penge, han kunne presse ud af dem.
Her boede Kamiia. Nummer 10, High Seas Court, Cove Village.
COVE VILLAGE BYHUSE
Da jeg flyttede til Essex, Maryland,
var det meget fredeligt.
Det var meget anderledes, end da jeg voksede op i East Baltimore.
Min oplevelse ændrede sig,
da en af mine naboer
begyndte at udvise uberegnelig adfærd,
og det blev meget ubehageligt for mig.
Jeg bad om lov til at forlade ejendommen,
og det fik jeg.
Et par år senere
begynder hun at få truende breve
fra noget, hun aldrig har hørt om, JK2 Westminster LLC.
De truede hende og sagde, at hun på det tidspunkt skyldte
omkring 3000 eller 4000 dollars i ubetalt husleje
for at have brudt sit lejemål i Cove Village.
På det tidspunkt, da jeg modtog stævningen, havde jeg tre børn.
Jeg var enlig mor.
Jeg arbejdede på fuld tid
og gik i skole på fuld tid for at forbedre mig selv,
og jeg vidste, jeg ikke havde råd til en advokat.
Der er ingen form for retshjælp,
der hjælper folk på dette tidspunkt i forløbet.
Og advokathonoraret, de bliver takseret,
er honoraret til Kushner Companies' advokater.
Det er en grund til,
at den aggressive jagt gav økonomisk mening.
Hvorfor ville man gå igennem alt det bøvl
for at få småpenge fra folk og skulle betale advokater til det?
Det er, fordi lejerne ender med at betale ens advokater.
Jeg følte mig hjælpeløs...
...fordi...
...jeg var i et miljø, jeg ikke kendte til, at være i en retssal.
Jeg sagde til dommeren, at jeg ikke skyldte pengene,
og at jeg fik lov til at forlade ejendommen på det tidspunkt.
Ejeren havde underskrevet et papir.
Men
da JK2 Westminster kom efter mig,
var det flere år efter. Jeg var flyttet
og havde ikke længere papiret.
Så domstolen rammer hende med en dom, som nu er tæt på 5000 dollars
med gebyrer pålagt.
På anmodning af Kushner Companies
gør retten udlæg af hendes løn og alt på hendes bankkonto.
Jeg havde omkring 900 dollars på min bankkonto.
Det var lønningsdag.
Jeg gik i banken, og alle mine penge var væk.
Hver eneste øre. Jeg havde nul tilbage.
Og jeg var knust.
Hendes processkrift til retten er hjerteskærende.
En af hendes processkrifter lød sådan:
"Jeg er enlig mor til tre,
og min bankkonto blev ryddet af sagsøgeren."
"Jeg kan ikke tage mig af mine børn,
når de tager alle mine penge ud af min konto.
Jeg skylder ikke de penge.
Vis min familie og mig barmhjertighed."
Jeg spurgte hende, hvad svaret var
fra Kushners advokat, da hun gav det,
og hun sagde, at hans svar var:
"Det vil ikke gå væk. Du skal betale os."
Undskyld.
Da jeg gravede i Jared Kushners firmaer i Maryland,
fandt jeg ud af, at de finansierer sag efter sag
i retten for at få deres penge.
Det er ligesom en Goodfellas
måde at samle ind på. Man har mistet sit job:
"Rend mig, betal. Din kone blev syg, rend mig, betal."
Går forretningen dårligt? Rend mig, betal.
Var der brand? Rend mig, betal.
Blev det ramt af lynet? Rend mig, betal.
Kushner Companies tog endda det mest ekstreme skridt
i Maryland for at indsamle,
nemlig en slags borgerarrest.
Det er en slags civil arrestordre.
Sheriffen kan tilbageholde den person
og sætte dem i fængsel for gæld,
de skylder en og ikke har betalt.
Selv hvis de ikke har opfyldt alle parametre
for at bevise, at beløbet faktisk skyldes dem.
Det er et moderne gældsfængsel.
Man skal bevise, man har varslet dem,
at de skylder de penge,
og mange lejere siger, de talte med den, der håndterede processen.
Enten fik de ikke beskeden,
eller de siger, de ikke fik beskeden.
De ved ikke, de skal møde op i retten.
"Vis årsag. Sagsøgte ikke til stede.
Anmod om borgerarrest."
De ville have mig i fængsel.
Over penge, jeg ikke skyldte.
Det er trist.
Det er sjældent i Maryland,
at firmaer går så vidt.
Kushner Companies gør det mere aggressivt end noget andet
lejlighedsfirma i Maryland.
Jared Kushners firma var stærkt lånefinansieret.
De købte store bygninger i Manhattan og andre steder.
Så der var brug for en pengestrøm
som ballast til ejendomsimperiet.
Det er det, de enheder leverer.
Hver måned får man millioner af dollars
i husleje fra folk.
Huslejen er ikke stor efter Manhattan-standarder.
Det er 800-900 dollars, som folk betaler.
Men ganger man det med over 15 komplekser her i Baltimore-området,
otte tusind enheder i alt, giver det meget.
Og hvis man kan presse mange penge ud af folk
med sene gebyrer, retsafgifter og resten, så bliver det ret meget.
Jared Kushner offentliggjorde,
at han havde indsamlet 1,5 millioner dollars bare i 2016
fra lejlighedskomplekserne.
Virksomheden indsamlede 30 millioner dollars i alt i 2016.
Jeg henvendte mig til Kushner Companies
og spurgte dem om måden, de behandlede lejerne på.
De sagde bare:
"Ja, vi er meget aggressive mod lejere,
men vi gør det, fordi vi har en tillidspligt
over for vores ejerskabspartnere til at indsamle så mange penge, vi kan.
I roden af hans forretning
er denne ubalance af magt, "udlejer mod lejer."
Denne jordejende adel, denne magtfulde rige klasse
er imod stort set alle andre,
der er i mit liv, arbejderklassen, der lige klarer sig.
Her er en fyr, der har fået hver eneste mulighed.
Men jeg tror, at det generelle indtryk af Jareds job
ved roret i Kushner Companies var, at han ikke var særlig effektiv.
Han er ansvarlig for, at de købte 666,
som har været en total katastrofe for Kushner Companies.
Mit firma, Iron Hound, og jeg var med til at hjælpe Kushner-familien
med at finde en måde at omlægge gælden på.
Ikke én gang gik nogen i panik over,
at Kushner-familien ville falde, hvis vi ikke klarede det.
Det var et problem, men jeg følte,
at det var en meget lille procentdel af Kushner Companies' egenkapital.
Vi har ikke adgang til Kushner Companies' regnskabsbøger.
Men vi ved, at det er det største, de har købt,
og vi talte med en person,
der beskrev det som det stykke i Klodsmajortårnet,
der kan vælte hele imperiet.
I begyndelsen af administrationen
var gælden, de havde taget i bygningen, snart forfalden.
Og hvis de ikke fandt en investor til at komme ind
og redde dem,
ville det have været katastrofalt.
Kushner Companies, som vi kender det, ville ikke eksistere.
Kushner har bekræftet, han mødtes med den russiske ambassadør
Sergei Kislyak i december.
Kislyak arrangerede, at Kushner skulle mødes
med chefen for russisk ejet VEB Bank, Sergey Gorkov.
Man kan lige så godt kalde ham Putins bankmand.
Han er forbundet til Kremlin og oligarkerne i Rusland.
Dengang var Kushner stadig direktør for Kushner Companies,
som forsøgte at tiltrække finansiering til et byggeprojekt i Manhattan.
Det, Kushner og Gorkov diskuterede, står ikke klart.
Den russiske bank siger, det var ejendomshandel.
Det Hvide Hus siger nej, det var faktisk regeringssager.
Hans kontakter med Rusland skaber nu overskrifter,
men han har også været en vigtig kontaktperson
for andre udenlandske embedsmænd i Mexico, Kina og Canada.
Den amerikanske efterretningstjeneste fandt opsnappet kommunikation,
der viser, at lederne af de andre lande, Mexico, Israel, FAE,
bevidst prøvede at få kontakt til Jared Kushner,
fordi de ville bruge hans forretningsbindinger,
gæld, forpligtelser og investeringsbehov
som en måde at manipulere ham på politiske punkter.
Under præsidentskiftet
ledte de verden over for at redde 666.
Nu åbnedes døre, der havde været lukket,
og folk, der ikke ville mødes med dem, ville pludselig godt.
Det var tydeligt, at Jareds opstigning til den politiske himmelhvælving
havde givet ham en adgang, som andre udviklere ikke kunne drømme om.
Lånet var forfaldent, så...
... møder og idéer til at finde ud af, hvordan de løste gælden,
måtte ske, om Donald blev præsident eller ej.
Det passede tilfældigvis
med embedsperioden.
En investeringsaftale på $4 mia. fra et kinesisk firma
rejser bekymring om en potentiel interessekonflikt
for præsidentens toprådgiver og svigersøn, Jared Kushner.
For at redde 666
mødtes Jared med Anbang, det kinesiske forsikringsselskab,
der ejes af folk tæt på den kinesiske regering.
Som en ekspert i kinesisk politik og korruption fortalte The Times,
køber formanden for Anbang Forsikringsselskab "politisk prestige,
og det er et uvurderligt aktiv for en som ham."
Det var en stor hjælp til Kushner-familien.
Det ville have givet dem $400 mio. i kontanter.
En handelsaftale mellem Jared Kushners ejendomsfamiliefirma og et kinesisk firma
om at ombygge en Manhattan-skyskraber er skrottet.
Det skete, efter kongresmedlemmer råbte gevalt over etiske problemer.
Og efter den aftale falder igennem,
er der bare panik i firmaet,
og de taber alt fra 15 til 40 millioner dollars om året
på den bygning.
Men i sidste ende blev 666 kautioneret for af Brookfield,
som er et selskab, hvor majoritetsaktionæren
er Qatari Sovereign Wealth-fonden, 25 procent.
Det fungerer godt for Kushner.
Det, at deres største investor er Qatari-regeringen,
får folk til at stille spørgsmål.
Det er derfor, man normalt ikke har regeringsansatte
med forretningsmæssige sammenfiltringer,
og derfor der var legitim bekymring for,
at han fik en sikkerhedsgodkendelse i Det Hvide Hus.
Jeg kan bare sige det helt klart.
Jeg har ikke gjort noget, der personligt har gavnet mig økonomisk.
Tværtimod. Jeg har måttet afhænde mange ting
og undgå mange ting, men jeg er blevet helt undersøgt nu.
Jared afhændede nogle af sine forretningsinteresser
eller de fleste, men han lagde dem i en forvaltning.
Og den forvaltning kontrolleres af hans mor.
Og i Kushner-familien og i firmaet er det almindeligt kendt, at Jared
begynder og slutter hver dag med at tale med sin far.
Han blev opdraget i firmaet, og Kushner-familiens økonomiske liv
er stadig af uforklarlige årsager forbundet til det på alle mulige måder.
Så hvis man har en, der er seniorrådgiver
i Det Hvide Hus,
som har en næsten ubegrænset portefølje
af problemer, man kan indveje,
er potentialet for konflikt næsten ubegrænset.
Vil du ikke have konflikter,
så bliv hjemme og lås døren, gå ikke på arbejde, gør intet.
Der er nye spørgsmål i aften om interessekonflikter.
Interessekonflikt...
...og kontroversielle EB 5-visum i Kina...
Jared Kushner beholder dele af sin families ejendomsimperium.
Kushner reviderede sin økonomiske offentliggørelse...
Han er stadig modtageren af fonde...
Mulighedszoner. Dette program kan være til gavn
for præsidentens svigersøn, Jared Kushner.
...firma kaldet Cadre, mens Kushner arbejdede som international udsending...
...med fremmede lande er ikke godt tænkt...
Jamal Khashoggi døde under afhøringen.
...påvirkede deres deltagelse i en mørklægning, fordi...
Deutsche Bank har meldt mistænksom aktivitet
af præsident Trump og sin svigersøn, Jared Kushner.
Hvad laver han egentlig?
Det er et sort hul, hvor vi ikke ved, hvad alle sammenfiltringerne er.
Der har været mange forsidehistorier,
der taler om, hvor der kan være konflikter,
men vi vil have folk, der har haft succes på forskellige områder i regeringen.
Og det er derfor, vi har Kontoret for regeringsetik.
Der er overenstemmelser, man skal overholde,
og jeg synes, jeg har gjort det perfekt.
I sidste måned forsvarede Kushners far ham
mod påstandene om interessekonflikt.
Han beskrev de etiske vagthunde som "fjolser,"
som "ikke kan få rigtige job."
Fordi Kushner Companies er et privatejet selskab,
kommer offentliggørelse ikke naturligt.
Så da Jared kom i regeringen,
var idéen om at gøre det lidt fremmed for ham.
Man kan spore det hele tilbage til problemerne,
Charlie havde med sensationspressen på den tid.
Man er mistroisk mod Jared
og på vagt på grund af tidligere erfaringer.
Jeg tror ikke, Jared lægger meget vægt på, hvordan han opfattes.
Han tror godt arbejde
med tiden dikterer, hvordan han bliver opfattet
og de, hvis mening han bekymrer sig om, ved, hvem han er.
Jeg havde lavet en tegning af Jared som Dorian Gray.
Han er jo en flot fyr,
og jeg syntes, han lignede skuespilleren, der spillede Dorian Gray
i 1940'er-filmen, Hurd Hatfield.
Når jeg bliver gammel, vil billedet altid være ungt.
Bare det var den anden vej,
at det var mig, der altid skulle være ung,
og billedet, der skulle ældes.
Og Dorian Gray-analogien holdt jeg fast i.
Hver en afskyelig tanke og handling, hver en kriminel gerning
satte sit præg på det malede lærred,
der skulle bære byrden af hans skam.
Men der manglede en drejning.
Så maleriet af Jareds sjæl
er Donald Trump.
Jared er ikke i Det Hvide Hus,
og han var ikke med i kampagnen,
fordi han virkelig troede på politikken.
Han var der for at vinde. Og nu er han der for at udnytte den sejr.
Den antagelse om, at Jared har støttet sin svigerfar
af egeninteresse, gøres til skamme, fordi
han deler en del af præsidentens verdenssyn.
Jared og Trump har samme syn på pressen.
De deler følelsen af,
at hvis journalister ikke er gode for dem, hvad er så pointen?
Alecs historie bragte så meget
positiv opmærksomhed
på min historie og andres.
Jeg tror ikke, jeg først forstod,
hvor stor en indvirkning, det ville have.
Og efter artiklen kom ud,
fik hun meget støtte fra læserne, der var så rystede over det, hun gennemgik,
at de ville støtte hende med små donationer.
Og så fik hun oven i købet et tilbud fra et lokalt advokatfirma,
som tilbød hende pro bono-repræsentation
og forsøge at få den enorme dom på 5000 dollars
mod hende fjernet helt.
"Dette er lejers varsel om at opsige og forlade lejemålet."
Det var min tilladelse til at forlade ejendommen.
Det var et papir,
der ville have ændret alt fra begyndelsen, hvis jeg havde haft det i min besiddelse.
Jeg måtte indgive en skriftlig anmodning
og hentede det i Baltimore County-boliger,
da de ringede og sagde, det var tilgængeligt.
Jeg følte, det var mit fripas.
Da pro bono-advokaterne kontaktede Kushner Companies' advokatfirma
for at anfægte dommen, sagde firmaet straks:
"Okay. Det fjernes."
De vidste, hvor falsk det var.
Og det krævede kun,
at nogen tog Kamiia Warren i forsvar.
Livet er bare så godt.
Jeg er virkelig så taknemmelig for dig.
Staten måtte stadig betale min husleje, fordi det var på min kreditvurdering.
Jeg ved ikke, om du helt forstår,
hvad du har gjort for os.
COVE VILLAGE BYHUSE
Efter den rapportering, ProPublica lavede og den, Baltimore Sun lavede,
så man lejere sætte i gang.
De anlagde et gruppesøgsmål mod Kushner Companies og deres praksis.
Statsadvokaten indledte en efterforskning
ind i Kushner Companies, der stadig er i gang,
og vi bliver måske kaldt "folks fjende,"
men jeg tænker,
at hvis det betyder, at jeg er magtfulde folks fjende,
så er det fint, hvis de magtfulde folk misbruger deres magt.
Jeg er meget nervøs over,
at Jared Kushner er en, der træffer beslutninger for vores land.
Jeg ved selv, hvordan han handler.
I hans første interview i Det Hvide Hus
i marts 2017
beskrev han det amerikanske folk som regeringens kunder.
Det amerikanske folk er hans chef.
Han arbejder for det amerikanske folk.
At det var sådan, han så sit job
og verden og den måde regeringen arbejder,
var for mig det mest rammende ved hans personlighed.
Han har kun været chef eller søn af en chef.
Alle er hans kunder.
Regler og love gælder ikke for ham, fordi han er chefen.
Der er et voksende ulighedsproblem i vores land.
Mens udlejere som Kushner Companies bliver rigere
gennem korruption og bedrageri,
bliver lejerne fattigere.
Så der er et større perspektiv her.
Det overordnede billede, ikke kun i New York,
men i hele landet,
og jeg tror, det er tid til at gøre det her.
Når folk mister troen på vores demokratiske system,
må nogen træde til.
Nogen skal slå alarm
og fortælle regeringen, at tingene skal ændre sig.
Da vi annoncerede vores efterforskning i marts 2018,
medførte det, at byggeafdelingen endelig foretog
en forsinket efterforskning selv,
hvilket førte til over 200.000 dollars i bøder mod Kushner Companies.
Vi håber på at opnå det samme resultat, når det gælder bygningsattester.
Når vi skaber gennemsigtighed om Kushner Companies' misbrug,
presser vi bygningsafdelingen
til at gøre noget for at sikre, beboere er trygge i New York City.
Kushner Companies har fuppet offentligheden
ved at leje lejligheder ud i ulovlige bygninger.
Kushners manglende anskaffelse af bygningsattester
gør det ulovligt for dem at opkræve husleje i bygningerne,
og vigtigst af alt
samt presserende nok, bringer det beboernes liv i fare.
Vi har ikke råd til at se passivt til,
mens Kushner Companies tjener på ødelæggelsen af prisbillige boliger
eller tjener på at gøre byggeri til våben.
Ingen ejer er over loven,
ikke engang præsidenten af USA's familie.
Og ingen ejer, inklusive Kushner Companies,
skal have lov til at spille russisk roulette
med de to ting, der betyder mest for newyorkere: Vores liv og vores hjem.
Mange tak. I må gerne stille spørgsmål.
Det er kulminationen af efterforskningen af Kushner Companies.
Vi har afsløret så mange ting i de sidste to år,
og jeg synes, det er det største, vi har afsløret til dato.
Kushner Companies befinder sig atter
i sigtekornet for byrådsmedlem Ritchie Torres.
...har drevet ulovlige lejlighedsbygninger i hele New York City.
...Kushner Companies udsætter lejere for fare ved at tillade
bygninger at undgå...
Tilsynsfolk tjekker nu skattejournalen for at sikre, at udlejere er ærlige.
Det lykkedes os at holde Kushner Companies ansvarlige.
De nedskærer nu deres boligportefølje
i New York City.
Presset fra organisationer som vores har virket.
Det offentlige pres, det ekstra eftersyn,
den øgede håndhævelse gjorde en forskel.
Jared Kushner er den ultimative Goliat,
fordi han har præsidentskabets rå kraft bag sig.
Men hvis vi kan holde Jared Kushner ansvarlig,
kan vi holde enhver ansvarlig.
I juni 2019 vedtog staten New York en lovgivning om at beskytte lejere
og forbød en række metoder, udnyttet af Kushner Companies.
Måneden før færdigbehandlede Kushner Companies en aftale på $1,15 mia.
for at købe 6030 udlejningslejligheder mere i Virginia og Maryland.
Aftalen blev finansieret med $800 mio. i lån, støttet af Freddie Mac,
som ejes af den amerikanske regering og ledes af en Trump-udpeget person.
Jared Kushner afviste at blive interviewet til dokumentaren.
Tekster af: Laura Marie Klindt Nielsen